ตั้งใจมากินอาหารเปิบพิสดารที่อยู่ด้านในเกือบสุดทางของซอยนี้ เพียงแต่...มาไม่ทันครับ หมดเวลาทำการเขาเก็บแล้ว ...ดังนั้นไหนๆก็แวะเข้ามาแล้ว เพื่อไม่ให้เสียเที่ยวก็เลยมองหาตัวเลือกถัดมาในซอยเดียวกัน ค้นหาในระบบวงในพบว่า...ร้านอุดมโภชนา เขาก็เก๋าเก่าแก่น่าลิ้มลอง ไม่รอช้า...จึงแวะชิมดูซักที

พิกัดตั้งอยู่ใกล้ๆศาลเจ้าพ่อเสือ ตรงมาจากถนนตะนาว เลี้ยวเข้าถนนแพร่งภูธร จากนั้นเลี้ยวซ้ายตรงตามทางมา จะเจอร้านอยู่ด้านซ้ายมือ เขาเปิดขายจันทร์-เสาร์ 07.00-15.30 น. (ยกเว้นวันอาทิตย์...หยุด)

อาหารหลักๆที่รู้ๆกันอยู่ในหมู่นักชิมว่าของขึ้นชื่อสำหรับร้านนี้ ส่วนมากก็จะนึกถึง พวกข้าวหมูแดง-หมูกรอบ สตูว์เนื้อ-ลิ้นวัว ข้าวราดแกงกระหรี่หมู-เนื้อ ปอเปี๊ยะสด เป็นต้น

วันนี้ผมสั่งเป็นแกงกระหรี่หมู กับปอเปี๊ยะสด 

@แกงกระหรี่หมู หากท่านเป็นผู้พิศมัยในรสชาติเครื่องแกงแบบ...เข้มข้นคั่กๆ กลิ่นและรสจัดๆ เลือกระดับความเผ็ดได้ อย่างสไตล์ญี่ปุ่น หรืออินเดีย ตอบเลย...ผิดหวังแน่ๆ นะครับ

อย่างที่จั่วหัวข้อไป ของเขาเป็นสไตล์จีน ดังนั้นระดับความเข้นข้น...คงจะไม่มากเท่ากับระดับอินเดีย ญี่ปุ่น รสชาติของแกงกระหรี่จะออกนวลๆเจือจางหน่อย กลิ่นไม่แรง เผ็ดไม่มาก กินง่าย เหมาะสำหรับผู้ที่ไม่ชอบกลิ่นเครื่องเทศเยอะๆ 

แต่ส่วนตัวผมเอง...ออกตัวเลยว่า...ผมชอบแนวเข้มข้นคั่กๆมากกว่าครับ 555 

ดังนั้นในส่วนของน้ำแกง ขออนุญาติ...ผ่าน ไม่คอมเม้นท์ดีฟ่า เอาเป็นว่า...เคยกินแนวนี้(สไตล์จีน)ที่ทำได้ดีกว่านี้นะครับ 

***แต่...แต่...ไฮไลท์ความอร่อยเนี่ย*** ผมยกให้เนื้อหมูกับมันเทศนะ คือ เนื้อหมูเนี้ยเปื่อยนิ่มอร่อยมั๊กๆๆ อาจจะเป็นเพราะเขาใช้เนื้อหมูบริเวณสะโพกมาเขี่ยวกับเครื่องแกงด้วย จึงเด็ดดวงเป็นพิเศษ ส่วนมันเทศ...อันนี้เป็นออฟชั่นที่เข้ากับอาหาร ตัดเลี่ยนได้เป็นอย่างดีทีเดียว ทั้งนิ่ม..เปื่อย..ชิ้นเล็ก..และกินง่ายครับ

@ปอเปี๊ยะสดปู ความจริงจะเบิ้ลอาหารจานหลักประเภทอื่นมากกว่านะ แต่เห็นมีรีวิวถึงว่าปอเปี๊ยะอร่อย...ก็เลยเอาซะหน่อย 

หน้าตาน่ากินดีนะ ผ่าออกดูไส้ด้านในมี เต้าหู้ ถั่วงอก แตงกวา กุนเชียง ด้านบนโรยไข่เจียวซอย เนื้อปู รสชาติโดยรวมใช้ได้เลย ด้านในตัวไส้อาจจะไม่เห็นความแตกต่างจากเจ้าอื่นสักเท่าไร แต่น้ำราดเนี้ยสูตรใครสูตรมัน แต่ละเจ้ามีทีเด็ดไม่ค่อยจะเหมือนกัน เจ้านี้ตัวน้ำราดเขาเข้มข้นดี ให้รสเปรี้ยวๆหวานๆ (แต่ไม่หวานมาก) เหมาะสำหรับกินเล่น ราคา/ปริมาณก็สมเหตุสมผล

สรุปว่า กินแกงกระหรี่ ขอตอบสรุปเฉพาะแกงกระหรี่ ย้ำอีกครั้งว่า...ถ้าพื้นฐานชอบแกงข้นๆเหมือนแนวแกงกระหรี่ญี่ปุ่นอินเดีย อันนี้พิจารณาก่อนสั่ง เพราะสไตล์จีนอาหารประเภทนี้พื้นฐานเขาก็ไม่ได้ปรุงรสดุดันอะไรอยู่แล้วอ่ะนะ ส่วนปอเปี๊ยะสดปู แนะนำครับ ใช้ได้